În nr. 1/2018 al revistei   Steaua , scriitoarea Ruxandra Cesereanu a realizat o anchetă dedicată „Părinților & copiilor”: „ Ce am moștenit spiritual (și nu numai) de la părinții noștri? Care sînt rădăcinile psihice și sufletești ale unui scriitor? Calități, defecte, neliniști, melancolii, tînjiri, pasiuni, relații pe viață și pe moarte – cum se definește un scriitor prin părinții săi și pornind de la dînșii! ” Au răspuns, ca niște secvențe dintr-un album de familie, despre relația lor cu proprii părinți, scriitorii Ioana Pârvulescu, Robert Șerban, Mariana Codruț, Dora Pavel, Irina Petraș, Mihail Vakulovski, Andrei Codrescu, Simona Popescu, Florin Irimia, Vitalie Ciobanu, Ana Blandiana, Gabriela Adameșteanu, Ana Barton, Ruxandra Cesereanu însăși, precum și subsemnatul.